Andre Gray

Andre Anthony Gray (sündinud 26. juunil 1991 Wolverhamptonis) on Inglismaa-Jamaica jalgpallur, kes mängib ründajana Kreeka kõrgliigaklubis Aris ja Jamaica jalgpallikoondises.

Ta alustas karjääri Shrewsbury Townis. Karjääri algusaastatel mängis ta Inglismaa madalamate liigade klubides. Ta paistis silma Inglismaa tugevuselt viienda liiga klubis Luton Town, lüües hooajal 2013–14 liigas 30 väravat.

2014. aasta juunis liitus ta Inglismaa esiliigaklubiga Brentford, kellega sõlmis kolmeaastase lepingu. Hooajal 2014–15 lõi ta esiliigas 16 väravat. 2015. aasta augustis siirdus Gray teise esiliigaklubisse, Burnleysse. Tema üleminekusumma oli umbes kuus miljonit naelsterlingit, mis oli Burnley läbi aegade suurim ost. Hooajal 2015–16 lõi ta liigas 25 väravat, millega oli liiga suurim väravakütt. Burnley võitis esiliiga ja tõusis Premier League'i. Järgmisel hooajal lõi ta Inglismaa kõrgliigas üheksa väravat.

2017. aasta augustis sõlmis ta viieaastase lepingu Inglismaa kõrgliigaklubiga Watford. Tegemist oli Watfordi suurima üleminekuga. 2021. aasta augustis suundus ta laenule Queens Park Rangersi ning lõi hooajal 2021/22 Inglismaa esiliigas 10 väravat.

2022. aasta juulis sõlmis ta nelja-aastase lepingu Arisega.

25. märtsil 2021 debüteeris Gray mängus USA vastu Jamaica jalgpallikoondises. Jamaica koondises lõi ta esimese värava sama aasta 7. juunil sõprusmängus Serbia vastu. Ta kuulus Jamaica koondisse 2021. aasta CONCACAF Gold Cup'il.

Saavutused 
Luton Town
Conference Premier: 2013–14
Burnley
Football League Championship: 2015–16

Viited

Välislingid 

 Profiil Watford F.C. kodulehel

Inglismaa jalgpallurid
Jamaica jalgpallurid
Luton Town FC mängijad
Brentford FC mängijad
Burnley FC jalgpallurid
Watford FC jalgpallurid
Queens Park Rangers FC mängijad
Premier League'i mängijad
The Championshipi mängijad
League Two mängijad
Sündinud 1991